Cymdeithas y Mabinogi

Cymdeithas y Mabinogi yw cymdeithas Cymry Prifysgol Caergrawnt. Mae'r gymdeithas yn ddwyieithog (Cymraeg a Saesneg) a'i phrif amcanion yw i hyrwyddo a meithrin diddordeb yng Nghymru, yr Iaith Gymraeg a materion Cymreig. Nôd y gymdeithas yw i drefnu digwyddiadau cymdeithasol i’w haelodau a chymryd rhan mewn gwaith i wella mynediad i’r brifysgol i fyfyrwyr Cymreig. Mae aelodaeth yn agored i unrhyw aelod o Brifysgol Caergrawnt, ac unrhyw un arall sydd â diddordeb (yn amodol ar ganiatâd y pwyllgor).

Planwyd yr hedyn ar gyfer cymdeithas Gymreig ym Mhrifysgol Caergrawnt pan ffurfiwyd Y Gomeryddion, clwb o Gymry'r brifysgol wnaeth gwrdd am y tro cyntaf yn ystafell R. Ll. Jones yng Ngholeg Corpus Christi yn 1887. Cadeirydd cyntaf Y Gomeryddion oedd Owen Prys. Bu cymdeithas Gymreig yn bodoli yn y brifysgol dros y degawdau a ddilynodd, dan wahanol enwau, fel 'Y Gomeriaid', 'Cymdeithas Cymry Caergrawnt', 'Chymdeithas Gymraeg Caergrawnt', ac yn awr, 'Cambridge Welsh Society - Cymdeithas y Mabinogi'.

 Gweler hefyd 

 Cymdeithas Dafydd ap Gwilym (ei chwaer-gymdeithas ym Mhrifysgol Rhydychen)
 Mabinogi (yr ysbrydoliaeth am enw Cymraeg presennol y gymdeithas)

Dolenni allanol
Gwefan Cymdeithas y Mabinogi
Tudalen Weplyfr y Gymdeithas
Tudalen Instagram y Gymdeithas
Y gymdeithas ar wefan Undeb Myfyrwyr Prifysgol Caergrawnt

 Cyfeiriadau 
Mabinogi
Categori:Prifysgol Caergrawnt